open-index/open-wikipedia-markdown huggingface dataset:
Ηλεκτρομαγνητικός παλμός

**Ηλεκτρομαγνητικός παλμός** (αγγλ. *electromagnetic pulse* ή *EMP*, γερμ. *electromagnetischer Impuls*) ονομάζεται ο παλμός ηλεκτρομαγνητικής ακτινοβολίας που μπορεί να προκληθεί από μια θερμοπυρηνική έκρηξη, οπότε ονομάζεται *NEMP* (nuclear electromagnetic pulse) ή ισχυρή ηλεκτρική εκκένωση (κεραυνό). Ο παλμός αυτός θεωρείται ακίνδυνος για τους ζώντες οργανισμούς, μπορεί όμως να προκαλέσει σημαντική ζημιά, ως και ολοσχερή καταστροφή, σε ηλεκτρονικό εξοπλισμό και συσκευές ή σε ηλεκτρονικά τηλεπικοινωνιακά συστήματα.

Σύγχρονα όπλα μπορούν να παράγουν τέτοιους παλμούς με τη χρήση ή όχι πυρηνικής έκρηξης, με σκοπό την εξουδετέρωση των τηλεπικοινωνιών του αντιπάλου.

## Εξωτερικοί σύνδεσμοι
*[http://science.howstuffworks.com/e-bomb.htm How E-Bombs Work]* στο howstuffworks.com. Ανακτήθηκε 31/10/2009.

Κατηγορία:Ηλεκτρομαγνητισμός
Άγιος Νίκων Μεσσηνίας

Ο **Άγιος Νίκωνας** (πρώην *Πολιάνα*) είναι χωριό του δήμου Δυτικής Μάνης του νομού Μεσσηνίας. Σύμφωνα με την απογραφή του 2021, ο πληθυσμός του ανέρχεται στους 52 κατοίκους.

## Ονομασία
Η αρχική του ονομασία του χωριού, Πολιάνα, έχει σλάβικες ρίζες και δηλώνει το ξέφωτο, επίπεδο μέρος. Αποδίδεται στη φυσιολογία της περιοχής, λόγος που την έκανε να αποτελέσει βοσκότοπο προτού κατοικηθεί. Η σημερινή ονομασία δόθηκε στο χωριό στις 30 Απριλίου του 1929. Αποδίδεται στον όσιο Νίκωνα τον Μετανοείτε, ο οποίος δραστηριοποιήθηκε στη Μάνη στα τέλη του 10ου αιώνα ως ιεροκήρυκας του Χριστιανισμού και σύμφωνα με την τοπική παράδοση βρίσκεται θαμμένος στην ευρύτερη περιοχή.

## Γενικά στοιχεία

Γεωγραφικά, ο Άγιος Νίκων αποτελεί το ανατολικό όριο της Δυτικής ή Έξω Μάνης, επί της επαρχιακής οδού Καλαμάτας-Αρεόπολης, ενώ απέχει 64 χιλιόμετρα από την πρώτη. Η περιοχή χαρακτηρίζεται ημιορεινή, καθώς βρίσκεται σε υψόμετρο 400 περίπου μέτρων σε δυτική πλαγιά του Ταΰγετου. Η κορυφή πάνω από το χωριό φέρει και αυτή την ονομασία Άγιος Νίκων και βρίσκεται σε υψόμετρο 1214 μ. Από το χωριό υπάρχει άποψη του Μεσσηνιακού Κόλπου, ενώ - με καθαρό τον ορίζοντα - είναι ορατές οι ανατολικές περιοχές του πρώτου άκρου της Πελοποννήσου (Κορώνη κ.ά.). Η κεντρική εκκλησία είναι αφιερωμένη στη Μεταμόρφωση του Σωτήρος και είναι κτίσμα του 1898.

## Ιστορικά στοιχεία
thumb|left|200px|Τοπίο του Αγίου Νίκωνα με την ομώνυμη κορυφή
Ο Άγιος Νίκων αναφέρεται για πρώτη φορά το 1618 στη στατιστική του Πέτρου Μεδίκου ως μικρός οικισμός 10 σπιτιών υπό την ονομασία *Poliana di Sigo*. Ως χωριό φαίνεται να δημιουργήθηκε από κατοίκους προερχόμενους από τα γειτονικά χωριά Λαγκάδα και Κουτήφαρη, ενώ κατά τα προεπαναστατικά χρόνια υπαγόταν στην καπετανία της Πλάτσας.

Το 1798 αναφέρεται από τον Μανιάτη ποιητή Νηφάκη ή Νηφάκο ως οικισμός της Έξω Μάνης, ενώ το 1805 επισκέφτηκε την Πολιάνα, κατά τη διάρκεια της περιήγησής του στον ελλαδικό χώρο, ο Άγγλος στρατιωτικός, τοπογράφος και αρχαιολόγος Ουίλιαμ Μάρτιν Ληκ, ο οποίος μάλιστα κάνει μνεία στον οικισμό.

Ο Άγιος Νίκων αποτελούσε μέχρι το 1997 ομώνυμη κοινότητα εντός των ορίων της επαρχίας Καλαμών και μετά τις μεταρρυθμίσεις του σχεδίου "Καποδίστριας" μετατράπηκε σε κοινοτικό διαμέρισμα του δήμου Λεύκτρου. Μετά τις τελευταίες διαρθρωτικές αλλαγές στον τομέα της τοπικής αυτοδιοίκησης, υπήχθη στο δήμο Δυτικής Μάνης.

## Πρόσωπα
* Νίκων Αρκουδέας, πρώην αρχηγός της Ελληνικής Αστυνομίας τη δεκαετία του 1980.
* Κωνσταντίνος Αρκουδέας, πρώην αρχηγός του Πυροσβεστικού Σώματος.
* Πάνος Κατσαρέας, αξιωματικός του Ελληνικού Στρατού και των Ταγμάτων Ασφαλείας καθώς και αρχηγός ένοπλων αντικομμουνιστών κατά τον Εμφύλιο.

## Απογραφές

## Εικόνες


Αρχείο:Building in Ag. Nikon (Poliana) - panoramio.jpg|Παραδοσιακή οικία.
Αρχείο:Agios Nikon.jpg|Τοπίο λίγο έξω από το χωριό.
Αρχείο:IMG Agios Nikon.jpg|Στενός δρόμος εντός του χωριού.



## Παραπομπές


## Εξωτερικοί σύνδεσμοι
*Άγιος Νίκων (mani.org)

Κατηγορία:Χωριά της περιφερειακής ενότητας Μεσσηνίας
Κατηγορία:Μάνη
Κατηγορία:Δήμος Δυτικής Μάνης
Ακαδημία Επιστημών της Μολδαβίας

[thumb|right|255px|Το κτήριο της Ακαδημίας Επιστημών της Μολδαβίας στο [Κισινάου]]
Η **Ακαδημία Επιστημών της Μολδαβίας** (ρουμαν.:*Academia de &#350;tiin&#355;e a Moldovei*), που ιδρύθηκε το 1946, είναι το κεντρικό επιστημονικό κέντρο της Μολδαβίας, το οποίο συντονίζει την έρευνα σε όλες τις επιστημονικές περιοχές. Είναι επίσης το ρυθμιστικό σώμα της ρουμανικής γλώσσας στη Μολδαβία.

## Πρόεδροι
Ο πρώην υπουργός Περιβάλλοντος Γκεόργκε Ντούκα είναι πρόεδρος της Ακαδημίας από τις 5 Φεβρουαρίου 2004. Οι προηγούμενοι πρόεδροι ήταν οι:

* Ιακίμ Γκροσούλ (1961-1976)
* Αλεξάντρου Γιουτσένκο (1977-1989)
* Αντρέι Αντρίες (1989-2004)

## Εξωτερικοί σύνδεσμοι

* Επίσημος ιστότοπος (στη ρουμανική και στην αγγλική)

Μολδαβιας
Ακαδημια Επιστ
Δυναστεία των Λεκαπηνών

Η **δυναστεία των Λεκαπηνών** ή **Λακαπηνών**, ήταν αυτοκρατορική βυζαντινή οικογένεια (919-945). Ιδρυτής και γενάρχης της ήταν ο αυτοκράτορας Ρωμανός Α' ο Λεκαπηνός (και Λακαπηνός), στρατιωτικός αρμενικής καταγωγής, από τη Λακάπη, κοντά στη Μελιτηνή (σημ. Μαλάτεια της Τουρκίας).

Αναρρηθέντες αυτοκράτορες: 
* Ρωμανός Α' Λεκαπηνός (920-944)
* Χριστόφορος Λεκαπηνός (921-931)
* Στέφανος Λεκαπηνός (928-945)
* Κωνσταντίνος Λεκαπηνός (928-945)

Κατά τους περισσότερους ιστορικούς του Βυζαντινού κράτους, ο Ρωμανός Λεκαπηνός και οι γιοί του δεν θεωρούνται ξεχωριστή δυναστεία (επειδή συμβασίλευσαν καθ' όλη τη διάρκεια με τον Κωνσταντίνο Ζ', και κανένα άλλο μέλος των Λεκαπηνών δεν ανήλθε αργότερα στο θρόνο) και γι' αυτό συμπεριλαμβάνονται στη Μακεδονική Δυναστεία .

## Γενεαλογία των Λεκαπηνών
Ο Ρωμανός Α΄ 869 - 948, Αυτοκράτορας των Ρωμαίων, νυμφεύτηκε τη Θεοδώρα 874 - 923, με την οποία απέκτησε τέκνα:
*α1. - Χριστόφορος 894 - 931, συναυτοκράτορας. Νυμφεύτηκε τη Σοφία, κόρη του Νικήτα, με την οποία απέκτησε:
**β1. - Ρωμανός
**β2. - Μιχαήλ, μάγιστρος και ραίκτωρ.
**β3. - Μαρία (μετονομάστηκε σε Ειρήνη) 930 - 963/966 παντρεύτηκε στη Κωνσταντινούπολη (927) τον Πέτρο Α΄ χαν των Βουλγάρων (+969).
*α2. - Στέφανος 897 - 945, συναυτοκράτορας. Νυμφεύτηκε την Άννα Γαβάλαινα. Τέκνο:
**β1. - Ρωμανός, σεβαστοφόρος.
*α3. - Κωνσταντίνος 900 - 945, συναυτοκράτορας (928-945). Νυμφεύτηκε πρώτα την Ελένη, κόρη του πατρίκιου Αδριανού, και μετά την Θεοφανία Μάμαινα. Άγνωστο από ποιόν γάμο, απέκτησε ένα γιό, τον Ρωμανό:
**β1. - Ρωμανός, πατρίκιος και έπαρχος Κωνσταντινουπόλεως.
*α4. - Θεοφύλακτος 903 - 956. Εξελέγη Πατριάρχης Κωνσταντινουπόλεως (933-956). 
*α5. - Αγάθη, παντρεύτηκε τον Ρωμανό Αργυρό, παππού του αυτοκράτορα Ρωμανού Γ' Αργυρού και του Βασιλείου Αργυρού άρχοντα του Βασπουρακάν.
*α6. - Ελένη απεβ. 959, παντρεύτηκε τον αυτοκράτορα Κωνσταντίνο Ζ' τον Πορφυρογέννητο.
*α7. - (νόθος) Βασίλειος απεβ. π. 985, ευνούχος και Παρακοιμώμενος.

## Γενεαλογία

## Βιβλιογραφία
* 
* 

## Υποσημειώσεις


## Δείτε επίσης
*Κατάλογος Βυζαντινών αυτοκρατόρων
*Βυζαντινές Δυναστείες

Λεκαπηνων

Λεκαπηνών
Μηναίοι

**Μηναίοι**: Αρχαίος αραβικός λαός - Βασίλειο

Το Βασίλειο των Μηναίων εκτεινόταν στα νότια της μέσης Αραβίας (Ντζαούφ) με κυριότερες πόλεις την Κάρνα ή Κάρνανα, την Μάιν και την Γιάθιλ. Από επιγραφές είναι γνωστά τα ονόματα 25 Βασιλέων, οι περισσότεροι μεταξύ τους συγγενείς. Επειδή όμως μηναϊκές επιγραφές βρέθηκαν και στη βόρεια Αραβία (Ελ-Ουλά) ίσως αυτή να είναι αποικία. Επικρατεί όμως ασάφεια για την ακριβή περίοδο της ιστορίας τους. Ιστορικοί θεωρούν ότι το Βασίλειο των Μηναίων είναι αρχαιότερο των Σαβαίων αναγόμενο στο 1500 π.Χ. που φθάνει μέχρι το 400 π.Χ. όπου τμημα του Βασιλείου τους κατακτήθηκε από τους Σαβαίους. Άλλοι αραβολόγοι υποστηρίζουν ότι καμμιά επιγραφή των Μηναίων δεν είναι αρχαιότερη του 900 π.Χ. και ότι και τα δύο Βασίλεια υπήρχαν ταυτόχρονα με διηνεκείς πολέμους.
Αργότερα οι Μηναίοι εξασθενήσαντες υποχώρησαν βορειότερα και αποκοπτόμενοι σε ομάδες με κυριότερη εκείνη των Λιθιανιτών εγκαταστάθηκαν παρά τη Μεδίνα.

Οι Μηναίοι δεν άφησαν νομίσματα, αλλά οι επιγραφές τους είναι πολύ παλιές. Διετηρήθη όμως η ανάμνηση αυτών ως λαού πολύ ισχυρού αφού ο Στράβων γράφει σε εποχή που ήδη έχουν εκλείψει αναφέρει ως ένα των τεσσάρων εθνών της Αραβίας. Απορίας άξιον όμως είναι ότι οι Σαβαϊκές επιγραφές τίποτε δεν αναφέρουν.

Ιστορικοί που ασχολήθηκαν με τους Μηναίους μεταξύ άλλων είναι ο Glaser και ο Hommel.

Κατηγορία:Αραβία
Κατηγορία:Αρχαίοι λαοί
Κατηγορία:Εξαφανισθέντες λαοί
Κατηγορία:Αρχαία ιστορία της Υεμένης
Κατταβανοί

Οι **Κατταβανοί** ήταν ένας αρχαίος αραβικός λαός που αναφέρεται από τον Στράβωνα. Κατοικούσαν προς τα στενά και τη διάβαση του αραβικού κόλπου (Μπάμπ-ελ-Μαντέμπ), πιθανώς στο σημερινό Κατάρ.

Κατηγορία:Αρχαίοι λαοί
Κατηγορία:Εξαφανισθέντες λαοί
Κατηγορία:Αραβία
490 π.Χ.

6ος αιώνας π.Χ. | **[[5ος αιώνας π.Χ.]]** | 4ος αιώνας π.Χ.


491 π.Χ. | **490 π.Χ.** | 489 π.Χ. 

## Γεγονότα
* Οι Πέρσες τιμωρούν την Ερέτρια για τη βοήθεια που είχε δώσει στην Ιωνική Επανάσταση, καίγοντας την πόλη και παίρνοντας τους κατοίκους της  σκλάβους. Ο Δαρείος σκόπευε να πράξει το ίδιο με την Αθήνα.
* Αύγουστος ή Σεπτέμβριος – Οι Αθηναίοι και οι Πλαταιείς συντρίβουν τους Πέρσες στη Μάχη του Μαραθώνα.
* Ο Βασιλιάς Κλεομένης Α΄ της Σπάρτης υποχρεώνεται να διαφύγει από την πόλη όταν η αποκαλύπτεται η συνωμοσία του κατά του Δημάρατου, αλλά οι Σπαρτιάτες τού επιτρέπουν να επιστρέψει όταν αυτός αρχίζει να συγκεντρώνει στράτευμα στην Πελοπόννησο. Ωστόσο χάνει τα λογικά του και οι Σπαρτιάτες τον φυλακίζουν.
* Οι στήλες επιτρέπονται και πάλι στα αθηναϊκά νεκροταφεία μετά την απαγόρευσή τους το 510 π.Χ..

## Γεννήσεις
* Ελλάνικος, Έλληνας ιστορικός
* Κάλλαισχρος, προπάππους του Πλάτωνος

## Θάνατοι
* 12 Σεπτεμβρίου - Καλλίμαχος, Αθηναίος πολέμαρχος
* Ιππίας, τύραννος της Αθήνας

Κατηγορία:Έτη
Σκακιέρα

[thumb|right|Σκακιέρα σε θέση των σκακιστικών κομματιών πριν την έναρξη της παρτίδας. Εδώ με [Σειρά κομματιών Στώντον, που είναι ο καθιερωμένος τύπος κομματιών στο σκάκι.]]

**Σκακιέρα** λέγεται ο πίνακας που χρησιμοποιείται ως βάση στο σκάκι, πάνω στα τετράγωνα της οποίας κινούνται τα σκακιστικά κομμάτια (ή πεσσοί). Η σκακιέρα, επίσης, χρησιμοποιείται και στο παιχνίδι της ντάμας, αλλά και σε πολλά άλλα παιχνίδια. Σκακιέρες, επίσης, λέγονται μερικές φορές και πίνακες που μοιάζουν με την σκακιέρα χωρίς να είναι.





Η σκακιέρα είναι ένας τετράγωνος πίνακας που διαμορφώνεται από 8 κάθετες στήλες και 8 οριζόντιες λωρίδες, δημιουργώντας έτσι 64 όμοια τετράγωνα χρωματισμένα εναλλάξ σε άσπρα και μαύρα. Τα τετράγωνα δεν είναι απαραιτήτως πράγματι άσπρα και μαύρα, συχνά όμως είναι (μεγάλη απήχηση έχουν και τα κίτρινα και καφέ, όπως στη σκακιέρα της αρχικής φωτογραφίας), και σχεδόν πάντοτε τα "άσπρα" έχουν ανοιχτό χρώμα, ενώ τα "μαύρα" σκούρο. Στο διάγραμμα δεξιά παρουσιάζεται η αρχική θέση των πεσσών στο σκάκι, σε συνδυασμό με τις ονομασίες των οριζοντίων και των καθέτων.
left|thumb|Κινέζικο σκάκι

Όπως κάθονται οι παίκτες αντικριστά, η σκακιέρα τοποθετείται μεταξύ τους έτσι ώστε ο κάθε παίκτης να έχει δεξιά του λευκό τετράγωνο κάτω δεξιά. Στο κλασικό ευρωπαϊκό σκάκι οι πεσσοί κινούνται επί των τετραγώνων της σκακιέρας, αλλά σε άλλες παραλλαγές (όπως το κινέζικο σκάκι) κινούνται επί των διασταυρώσεων. 

## Ονομασία τετραγώνων
Οι οκτώ στήλες (κάθετες) αριθμούνται γενικά με τα μικρά γράμματα της αλφαβήτου, της γλώσσας των παικτών, εν προκειμένω στην ελληνική με τα πρώτα 8 γράμματα: α, β, γ, δ, ε, ζ, η και θ, (η αρίθμηση γίνεται από αριστερά προς τα δεξιά όπως κοιτάει ο λευκός). Οι οριζόντιες λωρίδες αριθμούνται με τους αριθμούς 1, 2, 3, 4, 5, 6, 7 και 8 (όπου η "1" είναι η κάτω πρώτη σειρά του (λευκού) παίκτη και 8η η πλησιέστερη στον αντίπαλο). 
Με αυτό το σύστημα έχουμε την δυνατότητα να ονοματίζουμε τα τετράγωνα της σκακιέρας σύμφωνα με την αλγεβρική σκακιστική γραφή και το σημαντικότερο να ονοματίζονται οι κινήσεις των πεσσών.

Έναν εναλλακτικό τρόπο ονομασίας των τετραγώνων χρησιμοποιούσε η παλαιότερη περιγραφική σκακιστική γραφή (η Διεθνής Σκακιστική Ομοσπονδία το 1981 σταμάτησε να την αναγνωρίζει επίσημα), βάσει της αρχικής παράταξης των πεσσών.

## Δείτε επίσης
* Σειρά κομματιών Στώντον

## Εξωτερικοί σύνδεσμοι

* Standards of Chess Equipment, at FIDE website 
* 

Κατηγορία:Σκάκι
Χαλίφης

Ο **χαλίφης** (, *χαλίφα*, κυριολεκτικά: *διάδοχος* - του Μωάμεθ) είναι ηγεμονικός, μουσουλμανικός, κληρονομικός τίτλος. Ο ηγεμόνας μουσουλμανικής ούµα (κοινότητας). Όταν πέθανε ο Μωάμεθ (8 Ιουνίου 632) τον διαδέχθηκε στις πολιτικές και διοικητικές εξουσίες ο Αμπού Μπακρ ας–Σιντίκ με τον τίτλο "Χαλίφα ρασούλ Αλά(χ)" (Διάδοχος αγγέλου (αγγελιαφόρου) Θεού). Αυτός όμως ο όρος μάλλον καθιερώθηκε ως ηγεμονικός (θρησκευτικός και πολιτικός) επί ηγεμονίας του 2ου Χαλίφη Ουμάρ Α΄ λαμβάνοντάς το από το Κοράνι που έτσι αποδίδεται στον Αδάμ και τον Δαβίδ ως αντιβασιλείς του Θεού.

Ο Αμπού Μπακρ και οι τρεις άμεσοι διάδοχοί του θεωρήθηκαν μόνοι «τέλειοι» ή «ορθά καθοδηγούμενοι» (αλ-κουλάφα, αρ-ρασίντουμ). Μετά από αυτούς τον τίτλο του Χαλίφη έλαβαν 14 μουσουλμάνοι ηγεμόνες της Δυναστείας των Ομεϋαδών της Δαμασκού, στη συνέχεια 38 της Δυναστείας των Αββασιδών της Βαγδάτης (που κατέρρευσε το 1258 από τους Σελτζούκους Τούρκους), από τους απογόνους των Αββασιδών στο Κάιρο (1258-1517) παρότι η εξουσία ασκούταν από τους Μαμελούκους και από το 1517 που συνελήφθη ο τελευταίος των απογόνων πέρασε στον Σουλτάνο Σελίμ Α΄ «ως επικυριαρχίας αξίωμα διαδοχής». Έτσι ο τίτλος του Χαλίφη περνά σε όλους τους μετά Σελίμ Α΄ Σουλτάνους της Οθωμανικής Αυτοκρατορίας μέχρι τις 3 Μαρτίου 1924 που καταργείται από την Τουρκική Δημοκρατία.

Παράλληλα με τις παραπάνω περιόδους, μετά την πτώση της Δυναστείας των Ομεϋαδών  στη Δαμασκό (750), ο τίτλος υιοθετήθηκε από τον ισπανικό κλάδο (εκ της ίδιας Δυναστείας) που ηγεμόνευε στην Κόρδοβα από το 755 μέχρι το 1031. Ενώ τον ίδιο τίτλο οικειοποιήθηκε κι η Δυναστεία Φατιμιδών, ηγεμόνων της  Αιγύπτου που υποστήριζαν ότι είναι απόγονοι της κόρης του Μωάμεθ της Φάτιμα και του συζύγου της Αλή.

Οι Σιίτες μουσουλμάνοι αποκαλώντας τον ανώτατο θρησκευτικό τους ηγέτη "Ιμάμη" θεωρούν ότι ο Χαλίφης μπορεί να είναι μόνο απευθείας απόγονος του Μωάμεθ, ενώ οι Σουνίτες υποστηρίζουν ότι το αξίωμα αυτό μπορούν να φέρουν μόνο οι απόγονοι των Κουραϊσιτών, φυλή από την οποία καταγόταν ο Μωάμεθ.

## Πηγές
* "Εγκυκλοπαίδεια Πάπυρος Larousse Britannica" τομ.60ος, σελ.348.

## Εξωτερικοί σύνδεσμοι

*The Caliph – a three-part documentary by Al Jazeera English

Κατηγορία:Άραβες
Κατηγορία:Βασιλικοί τίτλοι
Κατηγορία:Ισλαμικοί θρησκευτικοί τίτλοι και βαθμοί
Κατηγορία:Χαλιφάτα
Ευρασία-Αφρική

275px|right|thumb|Με πράσινο διακρίνεται ο χώρος της Αφρικής - Ευρασίας
Η υπερήπειρος της **Αφρικής-Ευρασίας** (ή **Αφροευρασία**) είναι η μεγαλύτερη μάζα γης του κόσμου και κατοικείται από το 85% του συνολικού γήινου πληθυσμού. τυπικά υποδιαιρείται στην ήπειρο της Αφρικής και της Ευρασίας με μόνη διαχωριστική γραμμή τη Διώρυγα του Σουέζ. Οι ιστορικοί ενίοτε τη χωρίζουν σε Ευρασία-Βόρεια Αφρική και Υποσαχάρειο Αφρική. Ωστόσο οι γεωλόγοι αναγνωρίζουν ότι αυτές οι διακριτές μάζες γης δεν έχουν κοινή γεωλογική ιστορία. 

Ορισμένοι γεωγράφοι και ιστορικοί αναφέρονται σε αυτή την ήπειρο ως **Ευραφρασία** ή **Αφρασία**, παραλείποντας την ευρωπαϊκή χερσόνησο, αν και οι όροι δεν έτυχαν έως τώρα γενικής αποδοχής. Ενίοτε απαντάται και ως **Παγκόσμιο Νησί**, ειδικά στις γεωπολιτικές μελέτες. 

Ο Παλαιός Κόσμος περιλαμβάνει την Αφρική-Ευρασία και όλα τα περιβάλλοντα νησιά.

* Ευρασία
** Ευρώπη
** Δυτική Ασία
** Νότια Ασία
** Κεντρική Ασία
** Νοτιοανατολική Ασία
** Ανατολική Ασία
** Βόρεια Ασία
* Αφρική
** Βόρεια Αφρική 
** Δυτική Αφρική
** Κεντρική Αφρική
** Ανατολική Αφρική
** Νότια Αφρική

## Παραπομπές


Κατηγορία:Υπερήπειροι
Ευρασία

thumb|250px|Οι περιοχές που περιλαμβάνει η Ευρασία
Η **Ευρασία** είναι η μάζα γης που συντίθεται από τις ηπείρους της Ευρώπης και της Ασίας. Μπορεί να θεωρηθεί υπερήπειρος, ή εναλλακτικά τμήμα μιας υπερηπείρου, όπως είναι η Αφρική-Ευρασία, ή απλά ήπειρος. Στη θεωρία τεκτονικών πλακών, η Ευρασιατική πλάκα περιλαμβάνει την Ευρώπη και το μεγαλύτερο τμήμα της Ασίας, αλλά όχι την ινδική υποήπειρο, την αραβική υποήπειρο και την περιοχή ανατολικά της οροσειράς Τσέρσκι στην ανατολική Σιβηρία. Ο όρος *Ευρασία* χρησιμοποιείται επίσης στη γεωπολιτική και στη μελέτη των διεθνών σχέσεων, ως ουδέτερος τρόπος αναφοράς σε οργανισμούς ή υποθέσεις των μετα-σοβιετικών πολιτειών. 

## Εξωτερικοί σύνδεσμοι
* EurasiaNet Πληροφορίες και αναλύσεις για πολιτικά, οικονομικά, περιβαλλοντικά ζητήματα των χωρών της Κεντρικής Ασίας και του Καυκάσου, της Ρωσίας, της Μέσης Ανατολής και της Νοτιοδυτικής Ασίας.
* MA in Black Sea Cultural Studies. International Hellenic University- School of Humanities
* Ευρασιατική Οικονομική Κοινότητα

Κατηγορία:Υπερήπειροι
Μιχαήλ

**Μιχαήλ** ή **Μιχάλης** είναι ένα εβραϊκό όνομα (מִיכָאֵל / מיכאל) το οποίο σημαίνει "Ποίος είναι σαν τον Θεό" ή "συνδεμένος με τον Θεό". Αραβικά: ميخائيل , Λατινικά: Michael, Michaèl ή Míchaël, Πορτογαλικά και Ισπανικά: Miguel.

* Αρχάγγελος Μιχαήλ
* Μιχαήλ (όνομα)

Με το όνομα **Μιχαήλ** μπορεί να αναφέρονται:

## Ρωμαίοι αυτοκράτορες
* Μιχαήλ Α΄ Ραγκαβέ
* Μιχαήλ Β΄ ο Τραυλός
* Μιχαήλ Γ΄ ο Μέθυσος
* Μιχαήλ Δ΄ ο Παφλαγών
* Μιχαήλ Ε΄ ο Καλαφάτης
* Μιχαήλ ΣΤ΄ ο Στρατιωτικός
* Μιχαήλ Ζ΄ Δούκας
* Μιχαήλ Η΄ Παλαιολόγος
* Μιχαήλ Θ΄ Παλαιολόγος συναυτοκράτορας
* Μιχαήλ Μέγας Κομνηνός
## Ηγεμόνες
* Μιχαήλ Α΄ Κομνηνός Δούκας δεσπότης της Ηπείρου, Οίκος των Αγγέλων
* Μιχαήλ Α΄ της Ρουμανίας
* Μιχαήλ Α΄ της Ρωσίας
* Μιχαήλ Αλεξάντροβιτς της Ρωσίας
* Μιχαήλ Ασέν Β΄
* Μιχαήλ Β΄ Ασέν
* Μιχαήλ Β΄ Κομνηνός Δούκας
* Μιχαήλ Β΄ της Μπραγκάνσα
* Μιχαήλ Β΄ της Ρωσίας
* Μιχαήλ ο Γενναίος
* Μιχαήλ Δράκος-Σούτσος
* Μιχαήλ Α. Καντακουζηνός
* Μιχαήλ Νικολάγιεβιτς της Ρωσίας
* Μιχαήλ Σούτσος
* Μιχαήλ της Ελλάδας
* Μιχαήλ της Πορτογαλίας
* Μιχαήλ του Βιζέου
* Μιχαήλ του Κεντ
* Μιχαήλ του Μαυροβουνίου

## Πατριάρχες
* Μιχαήλ Α΄ Αλεξανδρείας
* Μιχαήλ Α΄ Κηρουλάριος
* Μιχαήλ Β΄ Αλεξανδρείας
* Μιχαήλ Β΄ Κουρκούας
* Μιχαήλ Γ΄
* Μιχαήλ Δ΄ Αυτωρειανός
* Γρηγόριος Ε΄

## Ρωμαίοι στρατιωτικοί
* Μιχαήλ Ασπιέτης
* Μιχαήλ Παλαιολόγος
* Μιχαήλ Ταρωνίτης

## Λόγιοι
* Μιχαήλ Ατταλειάτης
* Μιχαήλ Ψελλός
* Μιχαήλ Σουλιάρδος
* Μιχαήλ Γλυκάς
* Μιχαήλ Κριτόβουλος

## Άλλοι
* Μιχαήλ Άβλιχος
* Μιχαήλ Άγγελος
* Μιχαήλ Αϊζενστάιν
* Μιχαήλ Αλεξάντροβιτς της Ρωσίας
* Μιχαήλ Αλεξέγιεβ
* Μιχαήλ Αρταμόνοφ
* Μιχαήλ Βαρδάκας
* Μιχαήλ Βεζυρτζόγλου
* Μιχαήλ Βλαστός
* Μιχαήλ Βολονάκης
* Μιχαήλ Γκορμπατσόφ
* Μιχαήλ Δοκειανός
* Μιχαήλ Δούκας Γλαβάς Ταρχανειώτης
* Μιχαήλ Δούκας, πρωτοστράτωρ
* Μιχαήλ Β΄ της Ντούκλια
* Μιχαήλ Β΄ του Τβερ
* Μιχαήλ Γ΄ της Ντούκλια
* Μιχαήλ Βούρτζης
* Μιχαήλ Γαληνός
* Μιχαήλ Γλυκάς
* Μιχαήλ Ιασσίτης

## Έργα

* ''Μιχαήλ'' (μυθιστόρημα)

Κατηγορία:Αποσαφηνίσεις ονομάτων
Ιουστίνος

Με το όνομα **Ιουστίνος** μπορεί να αναφέρονται:

*Ιουστίνος Α´, αυτοκράτορας
*Ιουστίνος Β´, αυτοκράτορας
*Ιουστίνος ο Μάρτυρας (Φιλόσοφος), Χριστιανός απολογητής
*Ιουστίνος (ιστορικός) , Ρωμαίος ιστορικός του 3ου ή 4ου αι. μ.Χ.

Κατηγορία:Αποσαφηνίσεις ονομάτων
Αλέξανδρος Α΄

Με το όνομα **Αλέξανδρος A**' μπορεί να αναφέρονται:

*Αλέξανδρος Α' της Μακεδονίας βασιλιάς της Μακεδονίας κατά την περίοδο 495–450 π.Χ., ο αποκαλούμενος «Φιλέλληνας», γιος του βασιλιά Αμύντα Α'. 
*Αλέξανδρος Α' της Ηπείρου περίπου 342 π.Χ.
*Αλέξανδρος Α΄ της Σκωτίας (περ. 1078–1124)
*Αλέξανδρος Α΄ της Γεωργίας (1412–1442)
*Αλέξανδρος Α' της Ρωσίας (1801–1825)
*Αλέξανδρος Α΄ της Βουλγαρίας (1857–1893)
*Αλέξανδρος Α΄ της Ελλάδας (1917–1920)
*Αλέξανδρος Α΄ της Γιουγκοσλαβίας (1929–1934)

ή στο ιστιοφόρο:
*Αλέξανδρος Α' (Ιστιοφόρο) "μπρίκι" το οποίο το 1825 θεωρήθηκε ότι έκανε λαθρεμπόριο πολέμου και μετά την κατάσχεσή του χρησιμοποιήθηκε ως περιπολικό.
Ρουσσώ

Με το όνομα **Ρουσσώ** (Rousseau) μπορεί να αναφέρονται:

* Ζαν Ζακ Ρουσσώ (Jean-Jacques Rousseau)
* Εζέν Ρουσσώ (Eugène Rousseau)
* Ανρί Ρουσσώ (Henri Rousseau)
Τούρινγκ

Με το όνομα **Τούρινγκ** (Turing) μπορεί να αναφέρονται:

*Άλαν Τούρινγκ (Alan Turing)
*Βραβείο Τούρινγκ (Βραβείο Turing)
*Γλώσσα προγραμματισμού Τούρινγκ (Γλώσσα προγραμματισμού Turing)
*Μηχανή Τούρινγκ (Μηχανή Turing)
Ρωμανός

Με το όνομα **Ρωμανός** μπορεί να αναφέρονται:

## Πρόσωπα
* Ρωμανός Α´, αυτοκράτορας
* Ρωμανός Β´, αυτοκράτορας
* Ρωμανός Γ´, αυτοκράτορας
* Ρωμανός Δ΄ Διογένης, αυτοκράτορας
* Ρωμανός ο Μελωδός
* Πάπας Ρωμανός
* Πάπας Ιωάννης ΙΘ΄, το όνομα του οποίου ήταν Ρωμανός
* Ρωμανός Δαλασσηνός, βυζαντινός αξιωματούχος
* Ρωμανός Σκληρός, βυζαντινός αξιωματούχος
* Ρωμανός Σκληρός, μάγιστρος
* Γαβριήλ Ρωμανός, τσάρος της Βουλγαρίας
* Ρομάν της Βουλγαρίας, τσάρος της Βουλγαρίας
* Ρωμανός, έξαρχος
* Στυλιανός Ρωμανός, τοιχογράφος
* Άθως Ρωμάνος, πολιτικός και διπλωμάτης
* Γεώργιος Ρωμανός, δικηγόρος
* Γιώργος Ρωμανός, συνθέτης
* Ρωμανός Αλυφαντής, αθλητής
* Μιχαήλ Ρωμανός, καλλιτέχνης

## Οικισμοί
*Ρωμανός Άρτας
*Ρωμανός Αχαΐας
*Ρωμανός Ιωαννίνων
*Ρωμανός Λασιθίου
*Ρωμανός Μεσσηνίας
*Άγιος Ρωμανός Τήνου

Κατηγορία:Αποσαφηνίσεις ελληνικών τοπωνυμίων
Οικοφεμινισμός

Ο **οικοφεμινισμός** είναι μια θεωρητική σχολή της περιβαλλοντικής φιλοσοφίας, της πολιτικής φιλοσοφίας και του φεμινισμού, ταυτόχρονα όμως ένα οικολογικό κοινωνικό κίνημα που βασίζεται σε φεμινιστικές αρχές και υποστηρίζει ότι υπάρχει συσχέτιση ανάμεσα στα οικολογικά προβλήματα που αντιμετωπίζει η σημερινή Γη και στην καταπίεση των δικαιωμάτων των γυναικών. Επιπλέον, μία «επιστροφή» σε μητριαρχικές μορφές κοινωνικής οργάνωσης θα μπορούσε να δώσει λύση στα προβλήματα του οικοσυστήματος. "Ο οικοφεμινισμός φαίνεται ότι χρησιμοποιήθηκε για πρώτη φορά το 1974 από τη Φρανσουάζ ντ’ Ομπόν.Κάποιες οικοφεμινίστριες προσπαθούν να δώσουν μια ολοκληρωμένη φεμινιστική πρόταση για την οικολογία, άλλες περιορίζονται στο να αναδεικνύουν εκείνες τις πτυχές της περιβαλλοντικής κρίσης οι οποίες πλήττουν περισσότερο τις γυναίκες. Χωρίς να εξαντλείται σ’ αυτή, η βασική θέση του οικοφεμινισμού είναι ότι η εκμετάλλευση που έχει υποστεί η γυναίκα από τον άνδρα είναι ανάλογη με την εκμετάλλευση που έχει υποστεί η φύση από τον άνθρωπο."

Ο οικοφεμινισμός ανήκει στον ριζοσπαστικό φεμινισμό και κατατάσσεται στα αριστερά πολιτικά κινήματα. Παρόλα αυτά έχει δεχτεί κριτική από άλλους ριζοσπάστες οικολόγους θεωρητικούς, όπως αυτούς της κοινωνικής οικολογίας.

## Σημαντικές εκπρόσωποι
Μεταξύ των σημαντικότερων εκπροσώπων της οικοφεμινιστικής σκέψης συγκαταλέγονται οι Carolyn Merchant, Greta Gaard, Carol Adams, Ariel Salleh, Val Plumwood, Janet Biehl, Karen Warren, κ.ά.

## Παραπομπές


## Βιβλιογραφία
*Καραγεωργάκης,Σταύρος (επ.)(2022). *Οικοφεμινισμός*. Αθήνα: Ευτοπία.
**Κοινωνία και Φύση* 4, Μάιος-Αύγουστος 1993, Τεύχος αφιέρωμα στον οικοφεμινισμό. (Διατίθεται δωρεάν οnline εδώ: https://www.inclusivedemocracy.org/pd/sn4/koinonia-fisi-4.pdf)
*Heller, Chaia, "Προς έναν ριζοσπαστικό φεμινισμό" στο Σταύρος Καραγεωργάκης (επ.) (2015), *Αναρχισμός και Οικολογία*. Αθήνα: Ευτοπία, σσ. 127-155.

## Εξωτερικοί σύνδεσμοι
* 

Κατηγορία:Οικολογία
Κατηγορία:Φεμινισμός τρίτου κύματος
Κατηγορία:Περιβαλλοντολογία
Κατηγορία:Σχολές και κινήματα της Ηθικής
Ραδιοθόλος

right|260px|thumbnail|Ραδιοθόλοι στο Κέντρο Επιχειρήσεων Ασφαλείας στην Misawa της Ιαπωνίας
**Ραδιοθόλος** (αγγλ.**radome**) ονομάζεται ο θόλος, κατασκευασμένος από διηλεκτρικό υλικό, μέσα στον οποίο στεγάζεται μια κεραία ραντάρ ή μια δορυφορική κεραία. Ο θόλος αυτός, είναι ουσιαστικά ένα λεπτό αλλά ανθεκτικό κέλυφος, αδιάβροχο και διαφανές στην ακτινοβολία της κεραίας.

Χρησιμοποείται για να αποτρέψει τον σχηματισμό πάγου πάνω στην μεταλλική επιφάνεια της κεραίας και γενικά για την προστασία της κεραίας από υδρομετέωρα, τα οποία αλλοιώνουν την ανακλαστικότητα της κεραίας και συνεπώς χειροτερεύουν την απόδοση της κεραίας και το διάγραμμα ακτινοβολίας της. Στην περίπτωση περιστρεφόμενης παραβολικής κεραίας, ο ραδιοθόλος προστατεύει την κεραία από θραύσματα και γενικά από την επίπτωση του ανέμου στην περιστροφή της. Προστατεύουν επίσης το κοντινό προσωπικό από το να χτυπηθεί τυχαία από τις γρήγορα περιστρεφόμενες κεραίες

Μειονέκτημα του συστήματος είναι η επιπλέον εξασθένιση που προκαλεί το προστατευτικό αυτό περίβλημα στην ισχύ του μεταδιδόμενου σήματος. Η εξασθένιση αυτή εξαρτάται από το πάχος και το είδος του υλικού από το οποίο είναι κατασκευασμένος ο θόλος όμως συνήθως είναι ελάχιστη.
## Εξωτερικοί σύνδεσμοι

Κατηγορία:Ραντάρ
Κατηγορία:Ραδιοφωνική τεχνολογία
Ταμπού

Ο όρος **ταμπού** προέρχεται από τις γλώσσες της Πολυνησίας (λ.χ. Τόνγκα ή Φίτζι) και σημαίνει «απαγορευμένος».

Στην πρωταρχική του έννοια, αφορά πρωτόγονους πολιτισμούς, και σημαίνει το πρόσωπο ή το αντικείμενο που απαγορεύεται να πλησιάσει, να αγγίξει, να κατονομάσει ή να χρησιμοποιήσει κανείς, επειδή θεωρείται ιερό ή μιαρό. Το ταμπού θεωρείται μιαρό και ακάθαρτο, προξενώντας κακό σ' όποιον έρθει σε επαφή μ' αυτό. Έτσι, κατά συνέπεια, ταμπού σε μια γενικότερη σημασία είναι κάτι το απαγορευμένο με έννοια μαγική και δεισιδαιμονική. 

## Σημερινή έννοια
Με ευρύτερη έννοια, ο όρος χρησιμοποιείται σήμερα για να δηλώσει οτιδήποτε απαγορευμένο, κυρίως οτιδήποτε αντιμετωπίζεται από την κοινωνία ως μη υπάρχον, για λόγους ηθικής ή κοινωνικών προκαταλήψεων. Συνεκδοχικά, αναφέρεται σε κάθε περιορισμό που επιβάλλει η κοινωνική ηθική, δηλαδή κάθε κοινωνική προκατάληψη. Η λέξη ταμπού χρησιμοποιείται επίσης για οτιδήποτε το τέλειο, που με κανένα τρόπο, δεν δέχεται αμφισβήτηση ή τροποποίηση.

## Δείτε επίσης
* Φυλαχτό
* Φετιχισμός
* Τοτεμισμός
 
## Βιβλιογραφία
* *Λεξικό της Νέας Ελληνικής Γλώσσας*, Γ. Μπαμπινιώτη.
* *Τοτέμ και Ταμπού*, Ζ. Φρόιντ.

## Εξωτερικοί σύνδεσμοι
* 
* 


Κατηγορία:Πολιτισμική ανθρωπολογία
Κατηγορία:Ψυχαναλυτική ορολογία
Κατηγορία:Φροϋδική ψυχολογία
Κατηγορία:Ηθική ψυχολογία
Ρίτα Αμπατζή

Η **Ρίτα Αμπατζή** (Σμύρνη, 1914 – Αθήνα, 17 Ιουνίου 1969) ήταν Ελληνίδα Μικρασιάτισσα τραγουδίστρια. Υπήρξε σημαντική μορφή του ρεμπέτικου τραγουδιού.

## Βιογραφία
Γεννήθηκε στη Σμύρνη το 1914. Ήταν αδελφή της Σοφίας Καρύβαλη, η οποία για να κάνει καριέρα άλλαξε επώνυμο. Με τον ερχομό της στην Ελλάδα διέμενε σε μια μικρή οικία στη Κοκκινιά, σημερινή Νίκαια Αττικής. Ξεκίνησε την καριέρα της στο τραγούδι στα πρώτα χρόνια του '30. Τραγούδησε ρεμπέτικα, σμυρναίικα, και δημοτικά τραγούδια δεσπόζοντας στους δίσκους των 78 στροφών στα χρόνια 1930-1940.

Συνεργάσθηκε με πολλούς επιτυχημένους συνθέτες και μουσικούς όπως τους Παναγιώτη Τούντα, Κώστα Σκαρβέλη, Βαγγέλη Παπάζογλου, Σπύρο Περιστέρη, Δημήτριο Σέμση, Μάρκο Βαμβακάρη, Ρόζα Εσκενάζι, και Βασίλη Τσιτσάνη. Δεν τραγούδησε ξανά μετά τον Β´ παγκόσμιο πόλεμο. Πέθανε από καρκίνο του φάρυγγα στο Αιγάλεω της Αθήνας, στις 17 Ιουνίου 1969. Κηδεύτηκε την επόμενη μέρα στο Γ΄ νεκροταφείο της Νίκαιας και άφησε πίσω της μια κόρη (την Άννα) και έναν γιο τον (Δημήτρη).

## Παραπομπές


## Εξωτερικοί σύνδεσμοι
* πλήθος φωτογραφιών σχετικά με τη Ρίτα Αμπατζή - rebetiko.gr
* Χαρικλάκι, Ρίτα Αμπατζή - youtube.com
* ''Ρίτα Αμπατζή: Υφολογική ανάλυση του ρεπερτορίου της'' , πτυχιακή εργασία της Ιφιγένειας Ιωάννου.

Κατηγορία:Ελληνίδες τραγουδίστριες
Αμπατζη Ριτα
Κατηγορία:Μικρασιατικός Ελληνισμός
Γιάννης Παπαϊωάννου

Ο **Γιάννης Παπαϊωάννου** (Κίος Μικράς Ασίας, 18 Ιανουαρίου 1913 - Πέραμα, 3 Αυγούστου 1972) ήταν Έλληνας συνθέτης, στιχουργός και ερμηνευτής του λαϊκού ρεμπέτικου τραγουδιού και ένας από τους κύριους και σημαντικότερους εκπροσώπους του.

## Βιογραφία
Γεννήθηκε στις 18 Ιανουαρίου του 1913 στην Κίο της Μικράς Ασίας, σε ηλικία δύο ετών έμεινε ορφανός από πατέρα, ενώ έξι χρόνια αργότερα έζησε τη Μικρασιατική Καταστροφή. Εγκαταστάθηκε με τη μητέρα και τη γιαγιά του στη Σαμοθράκη αλλά λίγο αργότερα μετακόμισαν στην Καλλιθέα, και συγκεκριμένα στις Τζιτζιφιές. Από μικρός εργάστηκε ως ψαράς, μαραγκός, σε συνεργείο αυτοκινήτων και σε οικοδομές και σταμάτησε να πηγαίνει σχολείο από νωρίς. Επίσης αξιοσημείωτο είναι πως στα προπολεμικά χρόνια υπήρξε ποδοσφαιριστής, αγωνιζόμενος ως τερματοφύλακας στην ομάδα του Φαληρικού Συνδέσμου. Υπήρξε κουμπάρος και στενός συνεργάτης του Βασίλη Τσιτσάνη.

## Η καριέρα του
Πρωτοεμφανίσθηκε επαγγελματικά δίπλα στους Μάρκο Βαμβακάρη και Στέλιο Κερομύτη το 1937. Πρώτο του τραγούδι ήταν η *Φαληριώτισσα* που κυκλοφόρησε σε δίσκο και γνώρισε τεράστια επιτυχία. Ακολούθησαν πλήθος άλλων που έχουν στίχους του, μουσική του ή και τα δύο, μεταξύ των οποίων και είναι τα: *Καπετάν Αντρέας Ζέπος*, *Πέντε Έλληνες στον Άδη*, *Άνοιξε, άνοιξε, Μοδιστρούλα, Γλέντα τη ζωή, Βαδίζω και παραμιλώ, Πριν το χάραμα, Πώς θα περάσει η βραδιά, Σβήσε το φως να κοιμηθούμε*, κ.ά. 

Γενικά τα τραγούδια του Γ. Παπαϊωάννου χαρακτηρίζονται από ένα κράμα καντάδας, μπάλου και μικρασιάτικων ακουσμάτων. Θεωρείται ο πρώτος, στο λαϊκό ρεμπέτικο τραγούδι που χρησιμοποίησε στις ηχογραφήσεις του το λεγόμενο "πρίμο σεκόντο" (διφωνία).

Ο Γιάννης Παπαϊωάννου ήταν ο πρώτος Έλληνας λαϊκός συνθέτης που ταξίδεψε στην Αμερική, το 1953, για να τραγουδήσει στους εκεί απόδημους Έλληνες. Μετά την επιστροφή του έμεινε μόνιμος συνεργάτης του Βασίλη Τσιτσάνη. Στο χώρο του είχε το παρατσούκλι *Ψηλός* ή *Πατσάς*.

Ο Γιάννης Παπαϊωάννου συμμετείχε, σε πρωταγωνιστικό ρόλο, όχι ως μουσικός αλλά σαν ηθοποιός, στην ελληνική κινηματογραφική ταινία "Αμαρτίες γονέων" (1963), στην οποία ακούγεται και η μουσική του. Συμμετείχε επίσης στην ταινία "Κλαίω και σ' αναζητώ" (1965) σε ένα μικρό ρόλο, ως Τάκης, μπουζουξής, στην οποία επίσης ακούγεται μουσική του.

Σκοτώθηκε στις 3 Αυγούστου του 1972 σε ηλικία 59 ετών σε τροχαίο δυστύχημα, στο Νέο Πέραμα οδηγώντας νωρίς το πρωί πηγαίνοντας για το εξοχικό του στη Σαλαμίνα και κηδεύτηκε στο νεκροταφείο της Καλλιθέας. Ο Στέλιος Καζαντζίδης προς τιμήν του, τραγούδησε σε στίχους του Πυθαγόρα, το τραγούδι "Μπάρμπα Γιάννη" για να τον αποχαιρετήσει με τρόπο που του αξίζει.

## Παραπομπές


## Πηγές
* Γιάννης Παπαϊωάννου, *Ντόμπρα και σταράτα. Αυτοβιογραφία*, εκδ. Kάκτος, 1996

## Εξωτερικοί σύνδεσμοι
* Μικρή βιογραφία του Γιάννη Παπαϊωάννου
*Παπαϊωάννου Γιάννης (ρεμπέτης) Το αντίστοιχο λήμμα στη Musipedia 
* Αποσπάσματα από την αυτοβιογραφία του Παπαϊωάννου
* Ioannis Papaioannou
* Σαν Σήμερα.gr, Γιάννης Παπαϊωάννου (1913 – 1972)

### Ψηφιακό αρχείο ΕΡΤ
* 
* 
*

Κατηγορία:Ρεμπέτες
Κατηγορία:Μικρασιατικός Ελληνισμός
Δημήτρης Σέμσης

Ο **Δημήτρης Σέμσης** ή **Σαλονικιός** (Στρώμνιτσα, 1883 - Αθήνα, 13 Ιανουαρίου 1950) ήταν Έλληνας βιρτουόζος παραδοσιακός βιολιστής. Γεννήθηκε ως **Δημήτριος Κουκουδέας** το 1883 στην πόλη της Στρώμνιτσας, η οποία εκείνη την περίοδο ανήκε στο βιλαέτι της Θεσσαλονίκης.

## Βιογραφία
Ο πατέρας του και ο παππούς ήταν Ομπρελάδες και επίσης βιολιστές. Στα τέλη του δεκάτου ενάτου αιώνα, συμμετείχε στη μπάντα ενός τσίρκου, το οποίο περιόδευε σε όλα τα Βαλκάνια. Αργότερα εντάχθηκε σε άλλες περιοδεύουσες ορχήστρες και έπαιξε στην Τουρκία, Συρία, Αίγυπτο, Σουδάν και αλλού. Μετά τη λήξη του Α' Παγκοσμίου Πολέμου, η Στρώμνιτσα πέρασε στο Βασίλειο της Σερβίας.

Στο τέλος του 1919 η οικογένεια του Δημήτριου Σέμση μετανάστευσε στη Θεσσαλονίκη. Το 1923 παντρεύτηκε τη Δήμητρα Κανούλα και απέκτησε 4 παιδιά. Στις αρχές του 1927 εγκαθίσταται μόνιμα στην Αθήνα. Αυτή την εποχή έλαβε το προσωνύμιο Σαλονικιός, μάλλον επειδή κάποιοι παράγοντες των δισκογραφικών εταιρειών νόμιζαν ότι καταγόταν από τη Θεσσαλονίκη. Είναι ο πρώτος οργανοπαίκτης που το όνομά του αναγράφεται στις ετικέτες δίσκων. Στα τέλη της δεκαετίας του 1920,  ο Δημήτρης Σέμσης ήταν Διευθυντής Ηχογράφησης στην ΗΜV και στην Columbia, θέσεις με μεγάλη επιρροή, τις οποίες και διατήρησε και στις δεκαετίες του 1930 και 1940. Συμμετείχε σε εκατοντάδες ηχογραφήσεις παραδοσιακών, σμυρναίικων και ρεμπέτικων τραγουδιών στο διάστημα 1924 - 1931, παρουσίασε γύρω στο 1928 τα πρώτα του τραγούδια και το 1931 ανέλαβε την καλλιτεχνική διεύθυνση της His Master's Voice, θέση που κράτησε μέχρι το θάνατό του. Εγραψε πάνω από 100 τραγούδια.

Τη δεκαετία του 1930, ο Δημήτρης ηχογραφούσε με τη Ρόζα Εσκενάζι γνωρίζοντας μεγάλες επιτυχίες. Συχνά, τη συνόδευε στις ταβέρνες μαζί με τους Αγάπιο Τομπούλη, Λάμπρο Σαββαΐδη και Λάμπρο Λεοναρίδη. Οι συνθέσεις του ηχογραφούνταν από τους μεγαλύτερους καλλιτέχνες της εποχής εκείνης, όπως η Ρίτα Αμπατζή, ο Στελλάκης Περπινιάδης και ο Στράτος Παγιουμτζής.  Έγραψε ρεμπέτικα και δημοτικά τραγούδια, καθώς και σμυρνέικα και αμανέδες.

Όπως φαίνεται από τις ηχογραφήσεις, ο Δημήτρης ήταν, χωρίς αμφιβολία, ο μεγαλύτερος βιολιστής που ηχογράφησε στο χώρο του ρεμπέτικου/σμυρνέικου. Ηχογράφησε πολλές εκατοντάδες δίσκους και πολλοί από αυτούς επανακυκλοφόρησαν τα τελευταία χρόνια. Το 1972, σε μια συνέντευξή της, η Ρόζα Εσκενάζι είπε ότι ο Δημήτρης έπαιζε "το καλύτερο βιολί του κόσμου".

Μετά από μια σύντομη νοσηλεία, ο Δημήτρης Σέμσης πέθανε από καρκίνο στην Αθήνα, στις 13 Ιανουαρίου του 1950. Έχει, σήμερα, απογόνους στην Ελλάδα.

## Παραπομπές


Κατηγορία:Έλληνες τραγουδοποιοί
Σεμσης Δημητριος
Κατηγορία:Ρεμπέτες
Κατηγορία:Έλληνες βιολιστές
Κατηγορία:Μακεδόνες
Βιντεοδιάλεξη

Η **βιντεοδιάλεξη** (webcast) είναι μια εφαρμογή λογισμικού με δυνατότητα σύγχρονης προβολής διαφανειών με μαγνητοσκοπημένη εικόνα ή ήχο.

## Εξωτερικοί σύνδεσμοι
* 
*https://web.archive.org/web/20180329162821/http://sanwebprojects.com/

Κατηγορία:Πολυμέσα
Κατηγορία:Λογισμικό αναπαραγωγής πολυμέσων
Κατηγορία:Διαδικτυακές υπηρεσίες
Κατηγορία:Διαδικτυακή τηλεόραση
Σπύρος Περιστέρης (μουσικός)

Ο **Σπύρος Περιστέρης** (1900 - 15 Μαρτίου 1966) ήταν Έλληνας μουσικός και συνθέτης με μικρασιατική καταγωγή. 

## Βιογραφία
Γεννήθηκε στη Σμύρνη το 1900 από Έλληνα πατέρα και Ιταλίδα μητέρα. Άρχισε από μικρός να μαθαίνει μαντολίνο και μετά την εγκατάσταση της οικογένειάς του στην Κωνσταντινούπολη, γύρω στο 1915, κατόρθωσε να τελειώσει την Ιταλική Σχολή και να μάθει ιταλικά και γερμανικά.

Μετά το θάνατο του Βασιλείου Σιδερή, το 1918, επανήλθε στη Σμύρνη και ανέλαβε, σε ηλικία 18 ετών, την ευθύνη της *Σμυρνέικης Εστουδιαντίνας*, που είχε γίνει διάσημη σε όλη την Ευρώπη και έμεινε γνωστή με το όνομα "Τα Πολιτάκια". Τον τίτλο αυτό χρησιμοποίησε στις αρχές του 1930, όταν παίζοντας στην ορχήστρα του υπερωκεανίου "Μέγας Αλέξανδρος", ηχογράφησε στις Ηνωμένες Πολιτείες κάποια οργανικά κομμάτια, με το ψευδώνυμο Σ. Γεωργιάδης. Η εμφάνισή του στη δισκογραφία γίνεται το 1927. Δικά του είναι τα ρεμπέτικα τραγούδια "Ο ιππότης", "Η μποέμισσα", "Τα μπελεντέρια", "Ο τεκετζής", και τα "Ο μάγκας του Βοτανικού" και "Πίνω και μεθώ" (Οφ Αμάν), με τον Ζαχαρία Κασιμάτη.

Ο Σπύρος Περιστέρης ήταν ο άνθρωπος που σχεδόν με το ζόρι έβαλε τον Μάρκο Βαμβακάρη να ηχογραφήσει τη φωνή του όταν το 1933 πραγματοποιήθηκε η πρώτη εμπορική ηχογράφηση μπουζουκιού στο βινύλιο. Σε πάρα πολλές ηχογραφήσεις του Βαμβακάρη ο Περιστέρης συμμετέχει στην ορχήστρα όπου το τρίδυμο Μάρκος και Περιστέρης στα μπουζούκια και Κώστας Σκαρβέλης στην κιθάρα ήταν αχτύπητο. Κάποια τραγούδια που έγραψε ο Περιστέρης γίνονται επιτυχίες με τη φωνή του Βαμβακάρη ("Ο Αντώνης ο βαρκάρης ο σερέτης", "Η Μαρία η Μανταλένα", "Μες στον οντά ενός πασά"). Κάποια τραγούδια πού βρέθηκαν στο δικό του όνομα (μουσική) και του Μίνωος Μάτσα (στίχοι) αποτελούν συνθέσεις άλλων καλλιτεχνών κυρίως του Μάρκου Βαμβακάρη χωρίς όμως να στοιχειοθετείται καπηλεία πνευματικής δημιουργίας αλλά για άλλη σκοπιμότητα. Ο Περιστέρης έπαιζε άριστα όλα τα έγχορδα όργανα με τάστα, πιάνο, ακορντεόν και κοντραμπάσο.

Παντρεύτηκε το 1921 και απέκτησε δύο γιους τον Αργύρη και τον Δημήτρη. Πέθανε τον Μάρτιο του 1966 στην Αθήνα.

## Εξωτερικοί σύνδεσμοι
*Βιογραφία, ανάκτηση 17-3-2016.

## Αναφορές


Κατηγορία:Έλληνες τραγουδοποιοί
Κατηγορία:Ρεμπέτες
Κατηγορία:Μικρασιατικός Ελληνισμός
Παναγιώτης Τούντας

Ο **Παναγιώτης Τούντας** (1886 - 23 Μαΐου 1942) ήταν Έλληνας συνθέτης. Είναι ο διασημότερος συνθέτης της Σμυρναϊκής Σχολής και ανήκει στην ομάδα των Μικρασιατών μουσικών που μετά την καταστροφή του 1922, διαμόρφωσαν το ρεμπέτικο τραγούδι στην Ελλάδα. Ο Παναγιώτης Τούντας γεννήθηκε στη Σμύρνη το 1886 απο ευκατάστατους γονείς, που του έδωσαν τη δυνατότητα να ασχοληθεί απο μικρός με τη μουσική.

## Βιογραφία
Άρχισε από παιδί να παίζει μαντολίνο και στις αρχές του 20ού αιώνα συμμετείχε στην Σμυρνέικη Εστουδιαντίνα του Σιδέρη, που έμεινε γνωστή με το όνομα "τα Πολιτάκια". Συμμετείχε σε διάφορα μουσικά σχήματα που έκαναν περιοδείες εκτός Σμύρνης, για την ψυχαγωγία των Ελλήνων της διασποράς και ταξίδεψε στην Αίγυπτο, την Αβησσυνία, την Ελλάδα και σε πολλές ευρωπαϊκές χώρες με ελληνική παροικία.

Τα πρώτα χρόνια μετά τη μικρασιατική καταστροφή, έπαιζε σε διάφορα κέντρα σαν μαντολινίστας. Το 1924 αναλαμβάνει τη διεύθυνση του ελληνικού παραρτήματος της γερμανικής "ODEON" στην Αθήνα. Μέχρι να κατασκευαστεί το εργοστάσιο δίσκων στην Ελλάδα, συνεργάζεται σχεδόν με όλες τις δισκογραφικές εταιρείες και διηύθυνε τις περισσότερες ηχογραφήσεις που γίνονταν στην Ελλάδα. Τον ίδιο χρόνο ηχογραφεί τη "Σμυρνιά" με την αθηναϊκή εστουδιαντίνα του Τάσου Μαρίνου και γίνεται ο πρώτος Έλληνας λαϊκός συνθέτης που το όνομά του αναγράφεται σε ετικέτα δίσκου. 

Το 1931 αναλαμβάνει καλλιτεχνικός διευθυντής της ελληνικής "ODEON" και της "HIS MASTER’S VOICE" και παραμένει στη θέση αυτή μέχρι το 1940. Τα τραγούδια που πέρασε στη δισκογραφία είναι γύρω στα 350 και έχουν ερμηνευτεί από όλους τους προπολεμικούς τραγουδιστές της εποχής, όπως ο Κώστας Ρούκουνας, Στελλάκης Περπινιάδης, Μαρίκα η Πολίτισσα (Μαρίκα Φραντζεσκοπούλου), Κώστας Καρύπης (όταν έκανε καριέρα ερμηνευτή, και πριν πλασαριστεί ως δημιουργός), Κώστας Νούρος, Ρόζα Εσκενάζυ, Ρίτα Αμπατζή, Αντώνης Νταλγκάς, Ευάγγελος Σωφρονίου, Ζαχαρίας Κασιμάτης, Γιώργος Βιδάλης, Στράτος Παγιουμτζής, Δημήτρης Περδικόπουλος, Ισμήνη Διατσέντε, Νταίζη Σταυροπούλου, Νότα Καλλέλη, Κάκια Μένδρη Ιωάννα Γεωργακοπούλου. Στα μέσα της δεκαετίας του 1970 η Χαρούλα Αλεξίου, και ο Θέμης Ανδρεάδης επαναφέρουν τα τραγούδια του στο προσκήνιο και μέχρι τις σήμερα ο Γιώργος Νταλάρας, η Ελευθερία Αρβανιτάκη, η Ελένη Τσαλιγοπούλου, ο Αγάθωνας Ιακωβίδης, ο Μπάμπης Τσέρτος, ο Μπάμπης Γκολές και πολλοί άλλοι εξακολουθούν να τα ερμηνεύουν.

Πέθανε στις 23 Μαΐου του 1942, στην Κατοχή από ρευματισμούς.

Κατηγορία:Έλληνες τραγουδοποιοί
Κατηγορία:Ρεμπέτες
Κατηγορία:Μικρασιατικός Ελληνισμός
Στέλιος Περπινιάδης

Ο **Στέλιος Περπινιάδης** (Τήνος, 14 Μαΐου 1899 - Αθήνα, 4 Σεπτεμβρίου 1977), γνωστός και ως **Στελλάκης**, ήταν Έλληνας λαϊκός τραγουδιστής και οργανοπαίκτης ενώ φέρεται και ως συνθέτης, κυρίως του ρεμπέτικου τραγουδιού. 

## Βιογραφία
Γεννήθηκε το 1899 στην Τήνο, μεγάλωσε στην Κωνσταντινούπολη και το 1923 μετακόμισε στον Πειραιά, όπου ήρθε σε επαφή με Μικρασιάτες ρεμπέτες. Συνεργάστηκε κατά καιρούς σχεδόν με όλους τους μεγάλους συνθέτες, όπως ο Παναγιώτης Τούντας, ο Γιοβάν Τσαούς, ο Κώστας Σκαρβέλης,  ο Κώστας Καρίπης, ο Δημήτρης Σέμσης,  ο Βαγγέλης Παπάζογλου, ο Βασίλης Τσιτσάνης, ο Στέλιος Χρυσίνης, ο Μπαγιαντέρας, ο Σπύρος Περιστέρης, ο Γιάννης Παπαϊωάννου ακόμη και ο Μάρκος Βαμβακάρης και αργότερα με ο Γιώργος Μητσάκης, ο Μανώλης Χιώτης και άλλοι. Θεωρείται το μεγαλύτερο αστέρι του τραγουδιού από το 1930 έως το 1950 ενώ έκανε αρκετά ντουέτα με γνωστές ερμηνεύτριες και ερμηνευτές της εποχής, όπως με την Ιωάννα Γεωργακοπούλου, το Στράτο Παγιουμτζή, τη Μαρίκα Νίνου και τον Δημήτρη Περδικόπουλο αλλά και με τον Γιώργο Κάβουρα. Αξίζει να σημειωθεί για το ήθος των καλλιτεχνών του είδους και της εποχής ότι ο Στελλάκης δεν δίσταζε να κάνει δεύτερη φωνή και μάλιστα πολύ διακριτικά σε καλλιτέχνες των οποίων τα ονόματα ήταν μηδαμηνά μπροστά στο δικό του. Μια μέρα του 1938 βρέθηκε περαστικός από την Odeon την ώρα που ο Μάρκος Βαμβακάρης ηχογραφούσε τη "Νόστιμη Μαυροματού" του. Ο Στελλάκης δεν δίστασε να κάτσει να κάνει δεύτερη φωνή. Το αποτέλεσμα ήταν αριστούργημα σε σχέση με εκείνο που θα έβγαινε από τον Μάρκο σόλο, αλλά ο Στελλάκης δεν πήρε ούτε δραχμή και το όνομά του δεν γράφτηκε επάνω στο δίσκο διότι εκείνο τον καιρό ο ίδιος δεσμευόταν με συμβόλαιο αποκλειστικής συνεργασίας με την εταιρία Columbia.

Γιος του ήταν ο επίσης γνωστός λαϊκός τραγουδιστής Βαγγέλης Περπινιάδης. 

Ο Στέλιος Περπινιάδης πέθανε στις 4 Σεπτεμβρίου 1977 στην Αθήνα.

## Παραπομπές

Κατηγορία:Ρεμπέτες
Καφέ Αμάν

Το **Καφέ-Αμάν** (όνομα που πιθανώς να προήλθε ίσως από το τούρκικο Μάνι Καβέσι), ήταν είδος λαϊκού καφενείου της προπολεμικής Ελλάδας μέσα στο οποίο δύο ή τρεις τραγουδιστές, οι επονομαζόμενοι αμανετζήδες, αυτοσχεδίαζαν λέγοντας στίχους, συχνά στη μορφή του διαλόγου μεταξύ τους, πάντα σε ελεύθερο ρυθμό και μελωδία. Χαρακτηριστικό ήταν το επαναλαμβανόμενο επιφώνημα *"αμάν, αμάν"* που προσπαθούσαν με αυτό οι τραγουδιστές να κερδίσουν χρόνο για ν`αυτοσχεδιάσουν καινούργιους στίχους. Άλλη συνώνυμη ονομασία τέτοιου τύπου καφενείου ήταν και το **Καφέ Σαντούρ**, που ήταν συνηθέστερη στη Μικρά Ασία, και κυρίως στη Σμύρνη. Τα δε τραγούδια που άδονταν σ΄ αυτά λέγονταν αμανέδες ή μανέδες ή αμάνι.

Από τις παλιότερες μορφές αυτών των τραγουδιών ο αμανές, όπως το έλεγαν οι Ελληνες, ή "μανές", κατά τους Τούρκους, οι "αμάνι" κατά τους Μικρασιάτες, ήταν ακριβώς αυτό το ημι-αυτοσχέδιο τραγούδι που χαρακτηριζόταν από τη διασπορά ανάμεσα στους στίχους μεγάλων μελισμάτων πάνω στη λέξη *αμάν* και που ως επί το πλείστον ήταν καταθλιπτικού περιεχομένου.

Σε αντιδιαστολή αυτού του τύπου των καφενείων της παλιάς Ελλάδας ήταν τα γνωστά πολυτελείας καφενεία **Καφέ-Σαντάν** όπου ακόμη και μικροί θίασοι παρουσίαζαν πλούσιο καλλιτεχνικό πρόγραμμα.

Τελικά τα Καφέ Αμάν έπαψαν να υφίστανται μετά από ειδική απαγορευτική διάταξη του καθεστώτος του Μεταξά το 1937 με την οποία και απαγορεύθηκαν οι αμανέδες, σε δημόσιους χώρους σε όλη την ελληνική επικράτεια θεωρούμενοι (εσφαλμένα) ως καθαρό τουρκικό είδος.

Ένα από τα ωραία χαρακτηριστικά λαϊκά τραγούδια που αναφέρονται στα Καφέ αμάν είναι και οι στίχοι του ακόλουθου τραγουδιού που πρωτακούσθηκε στην Αμερική για κάποιον πλούσιο πλέον μετανάστη σε στίχους και μουσική του Δημοσθ. Ζάττα με έντονη μίξη δημοτικού τραγουδιού σε ανατολίτικο μοτίβο και που φέρεται να πρωτοτραγούδησε ο Γιάννης Ιωαννίδης:
:::::::*Ήμουνα μόρτης μια φορά λεβέντης της Αθήνας
:::::::*Με λέγανε παλικαρά μα ψόφαγα της πείνας.
:::::::....................................................
:::::::*Μα τώρα πού΄χω τον παρά και είμαι μεγαλείο
:::::::*Βουτάω σ΄ όλες μια χαρά, είμαι ερωτοπωλείο.
:::::::*Σαν μπαίνω στο καφέ-αμάν τα μάτια σαν σηκώνω
:::::::*Δεν ξέρω αν «γιου-αρ ντεστάντ», κάθε καρδιά πληγώνω 

Κατηγορία:Λαογραφία
Διαφορική λήψη

Στις τηλεπικοινωνίες,ο όρος **διαφορική λήψη** ή **διαφορισμός** (αγγλ. **diversity reception** ή απλά **diversity**) αναφέρεται σε μια μέθοδο για την βελτίωση της λήψης ενός ραδιοσήματος σε περιβάλλον διαλείψεων.Σύμφωνα με την μέθοδο αυτή,δυο ή περισσότερα αντίγραφα του αρχικού σήματος λαμβάνονται σε δέκτη,του οποίου οι κεραίες είναι τοποθετημένες σε θέσεις που απέχουν κάποια συγκεκριμένη απόσταση (η απόσταση αυτή μπορεί να είναι και λιγότερη από μέτρο).Ένα ηλεκτρονικό κύκλωμα ή ένα κατάλληλο λογισμικό συνδυάζει ή επιλέγει από την κεραία λήψης έτσι ώστε να λάβει ενα σήμα βελτιωμένης ποιότητας.

## Τεχνικές διαφορισμού
Ανάμεσα στις πιο γνωστές τεχνικές διαφορισμού
περιλαμβάνονται οι παρακάτω.
* Διαφορισμός χώρου (space diversity)
* Διαφορισμός πόλωσης (polarization diversity)
* Διαφορισμός συχνότητας (frequency diversity)
* Διαφορισμός χρόνου (time diversity)
* Διαφορισμός διαδρομής (path diversity)
* Διαφορισμός κατεύθυνσης (direction diversity)

## Δέκτες διαφορισμού
Οι δέκτες διαφορικής λήψης που χρησιμοποιούνται στην πράξη είναι:
* Συνδυαστής μέγιστου λόγου (ΣΜΛ) (maximal-ratio combiner)
* Συνδυαστής ίσης απολαβής (ΣΙΑ) (equal-gain combiner) 
* Συνδυαστής επιλογής (ΣΕ) (selection combiner) 
* Συνδυαστής γενικευμένης επιλογής (ΓΣΕ) (generalized-selection combiner)

## Πρακτικές εφαρμογές
Οι πιο γνωστές πρακτικές εφαρμογές της διαφορικής λήψης είναι στα ασύρματα μικρόφωνα και σε παρόμοιο ηλεκτρονικό εξοπλισμό.Ένα ασύρματο μικρόφωνο ή ηχητικό σύστημα που χρησιμοποιεί διαφορική λήψη θα αλλάξει κεραία λήψης μέσα σε μικροδευτερόλεπτα όταν στην κεραία από την οποία λαμβάνει εμφανιστεί θόρυβος σε μη ανεκτά επίπεδα.Με αυτό τον τρόπο στο σήμα που λαμβάνεται στο μικρόφωνο,ιδανικά,δεν θα υπάρχουν στιγμιαίες απώλειες σήματος και η επίδραση του θορύβου ή και των παρεμβολών και των διαλείψεων ,σε περίπτωση που ο πομπός είναι σε κίνηση, θα είναι μικρή.

Η χρήση πολλαπλών κεραιών τόσο στον δέκτη όσο και στον πομπό οδηγεί σε συστήματα ΜΙΜΟ(multiple input-multiple output).
Η χρήση διαφορικής λήψης και στα δυο άκρα ονομάζεται κωδικοποίηση χώρου-χρόνου.

Για την καταπολέμηση των διαλείψεων στις ψηφιακές επικοινωνίες, χρησιμοποιείται επίσης και μια άλλη τεχνική στον πομπό,η διαφορική κωδικοποίηση.

Κατηγορία:Κεραίες
Κατηγορία:Ραδιοφωνική τεχνολογία
48 π.Χ.

## Γεγονότα
*4 Ιανουαρίου - Ο Ιούλιος Καίσαρας φτάνει στο Δυρράχιο.
*Μάρτιος - Ο Μάρκος Αντώνιος τάσσεται με το μέρος του Ιούλιου Καίσαρα.
*10 Ιουλίου - Μάχη του Δυρραχίου: Ο Ιούλιος Καίσαρ αποφεύγει μία καταστροφική ήττα από τον Πομπήιο και υποχωρεί προς τη Θεσσαλία.
*9 Αυγούστου - Μάχη των Φαρσάλων: Ο Ιούλιος Καίσαρ καταφέρνει αποφασιστική νίκη εναντίον του Πομπήιου στα Φάρσαλα. Ο Πομπήιος διαφεύγει στην Αίγυπτο.
*29 Σεπτεμβρίου - Μετά την άφιξή του στην Αίγυπτο, ο Πομπήιος δολοφονείται κατόπιν εντολής του βασιλιά της Αιγύπτου, Πτολεμαίου ΙΓ'.
*Οκτώβριος - Ο Ιούλιος Καίσαρας φτάνει στην Αλεξάνδρεια, την πόλη που ιδρύθηκε από τον Μέγα Αλέξανδρο, και συναντά μία αιγυπτιακή αντιπροσωπεία από τον Πτολεμαίο ΙΓ'. Οι Αιγύπτιοι του προσφέρουν ως δώρα το δαχτυλίδι του Πομπήιου και το κεφάλι του. 
*Πολιορκία της Αλεξάνδρειας: Η βασίλισσα Κλεοπάτρα Ζ΄ της Αιγύπτου επιστρέφει στο παλάτι τυλιγμένη μέσα σ' ένα περσικό χαλί και παρουσιάζεται στον Ιούλιο Καίσαρα από υπηρέτη της. Η μόλις 21 ετών Αιγύπτια βασίλισσα γίνεται ερωμένη του Καίσαρα.
* Διεξάγεται ο "Αλεξανδρινός Πόλεμος". Ο Καίσαρ υπερασπίζεται τη θέση του στην Αλεξάνδρεια, αρχικά κατά του Πτολεμαίου ΙΓ' και κατόπιν κατά της αδερφής του, Αρσινόης Δ'. Τελικά αναδεικνύεται νικητής όταν καταφθάνουν ενισχύσεις. Ο Πτολεμαίος ΙΓ' αγνοείται και η Αρσινόη αποστέλλεται αιχμάλωτη στη Ρώμη.

## Γεννήσεις

## Θάνατοι
*28 Σεπτεμβρίου - Πομπήιος, Ρωμαίος στρατιωτικός και πολιτικός

Κατηγορία:Έτη
Αφροδίτη

Το όνομα **Αφροδίτη** μπορεί να αναφέρεται σε κάποιο από τα παρακάτω.

*Αφροδίτη (θεά)
*Αφροδίτη (πλανήτης)
*''Αφροδίτη'' (ταινία)

Κατηγορία:Αποσαφηνίσεις ονομάτων
Βούδας (τίτλος)

[thumb|150px|Άγαλμα του Βούδα από τον Βουδιστικό ναό Χσι Λάι στην [Καλιφόρνια των ΗΠΑ. Στο στήθος του υπάρχει το σύμβολο της σβάστικας, το οποίο κατά την αρχαία κινεζική παράδοση συμβολίζει την ειρήνη, την αρμονία, την ισότητα και την ισορροπία.]]

Η λέξη **Βούδας** ή **Μπούντχα** (*χ δασύ*) στην αρχαία ινδική γλώσσα, που περιλαμβάνει τη διάλεκτο Πάλι (Pāli) και τη Σανσκριτική, σημαίνει ο «Αφυπνισμένος» ή «Φωτισμένος». Προέρχεται από τη ρίζα του ρήματος *μποντχ* (bodh-), που σημαίνει αφυπνίζω, φωτίζομαι και κατανοώ, ενώ μετά με μετάπτωση το ο της ρίζας τρέπεται σε u. 

Η λέξη *βούδας*, συνεπώς, δεν αφορά στον συγκεκριμένο θρησκευτικό δάσκαλο που έζησε στη συγκεκριμένη χρονική στιγμή, αλλά ένα τύπο ανθρώπου που έφθασε σε σημείο πνευματικής επίτευξης. Ο ιστορικός Σιντάρτα Γκαουτάμα είναι απλά ένας σε μια μεγάλη ακολουθία από Βούδες, η οποία κατευθύνεται είτε προς το άχρονο παρελθόν είτε στους μακρινούς ορίζοντες του μέλλοντος. Εντούτοις ξεχώρισε —και έγινε τελικά η ηγετική μορφή του Βουδισμού— καθώς δίδαξε και σε άλλους τον τρόπο για να ακολουθήσουν την πορεία του. Μερικοί πιστεύουν ότι δεν ήταν παρά ένας άνθρωπος που βρήκε το μονοπάτι που τον οδήγησε τελικά στη φώτισή του και το δίδαξε στους μαθητές του. Άλλοι τον θεωρούν ως τον τελευταίο μιας σειράς από Βούδες που ήρθαν στον κόσμο για να κηρύξουν ή να αναβιώσουν την *[[ντάρμα]]* (στην παλική, *Ντάμα*), η οποία αποτελεί τη διδασκαλία ή την οδό του Βούδα. Κάποιοι άλλοι τον θεωρούν *[[μποντισάτβα]]*, έναν άνθρωπο που πέτυχε τη φώτιση αλλά ανέβαλε την είσοδό του στη *[[Νιρβάνα]]* για να βοηθήσει κι άλλους που αναζητούσαν τη φώτιση. 

## Ο Γκοτάμα
left|thumb|150px|Ο ''Βούδας Νταϊμπούτσου'' (Buddha Daibutsu) στην Καμακούρα της Ιαπωνίας. Αυτό το μπρούτζινο άγαλμα έχει ύψος 11,40 μέτρα και βάρος 93 τόνους.
Ο Γκοτάμα, που αναφέρεται από τους Βουδιστές ως Σακυαμούνι Βούδας δεν διεκδίκησε τη θειότητα, ούτε επιβεβαίωσε ότι ήταν ένθεος. Κατά τον Βουδισμό, Βούδας μπορεί να είναι ή να γίνει όποιος αφυπνίζεται πλήρως στην αληθινή φύση της ύπαρξης και απελευθερώνεται από τον κύκλο της γέννησης, του θανάτου και της αναγέννησης και επιτυγχάνει την κατάσταση της παντογνωσίας. Οι Βούδες δεν θεωρούνται παντοδύναμοι όπως ο Θεός του Ιουδαϊσμού ή του Χριστιανισμού. Οποιοσδήποτε μπορεί να απελευθερωθεί από την οδύνη όπως ο Γκοτάμα, ανεξαρτήτως ηλικίας, φύλου, ή κοινωνικής τάξης.

## Οι αρχές
Οι αρχές με τις οποίες μπορεί να επιτύχει κανείς τη φώτιση ονομάζονται *Μπουντχαντχάρμα* ή απλά *Ντχάρμα* (Ντάρμα), που στο εννοιολογικό πλαίσιο του Βουδισμού σημαίνει νόμος, δόγμα ή αλήθεια.

## Δείτε επίσης
* Βουδισμός
* Σιντάρτα Γκαουτάμα

## Παραπομπές


## Εξωτερικοί σύνδεσμοι

* Εικόνες του Βούδα lensculture.com

Κατηγορία:Βουδισμός
Ομολογία

Η **Ομολογία** αποτελεί βαρύνουσα έννοια σε διάφορες επιστήμες:

***[[Ομολογία (ανθρωπολογία)]]** στην αρχαιολογία και την ανθρωπολογία.
***[[Ομολογία (βιολογία)]]** στην βιολογία.
***[[Ομολογία (μαθηματικά)]]** στα μαθηματικά.
***[[Ομολογία (κοινωνιολογία)]]** στην κοινωνιολογία.

Στον Χριστιανισμό:
*Χριστιανική ομολογία, επιμέρους θρησκευτικό σώμα που ανήκει στον Χριστιανισμό